作者：无名氏
词牌/韵律：鼓笛慢・水龙吟

paragraphs: 去年今日关山路，疏雨断魂天气。
据鞍惊见，梅花的皪，篱边水际。
一枝折得，雪妍冰丽，风梳雨洗。
正水村山馆，倚阑愁寄，有多少、春情意。
好是孤芳莫比。
自不分、歌梁舞地。
砌香砌影，高禅文友，清谈相对。
琴韵初调，瀹瓯催渝，炉薰欲试。
向此时，一段风流，付与晋人标致。